A Bizottság 29/2004/EK rendelete
(2004. január 8.)
az 577/98/EK tanácsi rendelettel előírt, a munka és a családi élet összeegyeztetésével kapcsolatos 2005. évi ad hoc modul meghatározásainak elfogadásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közösségi munkaerő mintavételes felmérésének megszervezéséről szóló, 1998. március 9-i 577/98/EK tanácsi rendeletre, [1] és különösen annak 4. cikke (2) bekezdésére,
mivel:
(1) A munkaerőnek az 577/98/EK tanácsi rendelettel előírt mintavételes felmérésére szolgáló, a 2004-2006 időszakra vonatkozó ad hoc modulokból álló programja elfogadásáról szóló 246/2003/EK bizottsági rendelet [2] tartalmaz egy, a munka és a családi élet összeegyeztetéséről szóló ad hoc modult.
(2) Az 577/98/EK rendelet 4. cikkének (2) bekezdése szerint a valamely ad hoc modulban összegyűjtendő információk részletes listáját az e modulra vonatkozó bázisidőszak kezdete előtt legalább tizenkét hónappal ki kell dolgozni
(3) A Tanács által 2003. július 22-én elfogadott, a "Nemek közötti egyenlőségről" szóló külön iránymutatást is tartalmazó, 2003. évi foglalkoztatási iránymutatásokban [3] említetteknek megfelelően az Európai Uniónak a foglalkoztatás tekintetében a nemek közötti egyenlőségre vonatkozó politikai célkitűzéseihez átfogó és összehasonlítható adatsorra van szükség a munka és a családi élet összeegyeztetéséről,
(4) Az e rendeletben előírt intézkedések összhangban vannak a statisztikai programbizottság véleményével,
ELFOGADTA EZT A RENDELETET:
1. cikk
Az ad hoc modul keretében 2005-ben összegyűjtendő információk részletes listáját a melléklet tartalmazza.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. január 8-án.